[{"text_idx": "#000005", "text": "C\u0302u Messi parolas la hispanan au\u0306 la argentinan?"}, {"text_idx": "#000008", "text": "Chiunque abbia conversato con Messi sa che non parla spagnolo, ma argentino, anzi rosarino. Il suo aggettivo preferito e\u0300 \u00abespectacular\u00bb, che pero\u0300 lui pronuncia petacular, mangiandosi tre lettere. Anziche\u0301 \u00abtrabajar\u00bb dice laburar. A chi gli chiede notizie del primogenito Thiago risponde, tutto fiero: \u00abLe gusta el fulbo \u00bb, che significa \u00abgli piace il calcio\u00bb ma non in castigliano, in un dialetto sudamericano."}, {"text_idx": "#000009", "text": "C\u0302iu ajn iam parolinta kun Messi, scias ke li ne parolas la hispanan, sed la argentinan au\u0306 pli g\u0302uste la rosarinan. Lia favorata adjektivo estas \u201cespectacular\u201c, kiun li prononcas kiel \u201cpetakular\u201d, konsumante tri literojn. Anstatau\u0306 \u201ctrabajar\u201d li diras \u201claburar\u201c. Kiam oni demandis lin pri lia plej ag\u0302a filo Thiago, li respondis fiere: \u201cLe gusta el fu\u0301lbo\u201c, kio signifas \u201cli s\u0302atas futbalon\u201d, tamen ne en la hispana, sed en sudamerika dialekto."}, {"text_idx": "#000011", "text": "Mi rememoras mian foran infanag\u0302on, kiam tiuj el ni, kiuj venis el Chimaltenango en Gvatemalo, kutimis moki la kuzojn el San Andre\u0301s Itzapa, urbeto situanta 4 km for de la departementa c\u0302efurbo. La itzapanoj pigre longigis siajn vokalojn kaj diris \u201cBueeeenos di\u0301aaaas, Ti\u0301a Tereeeeeeeesa.\u201d C\u0302u tio signifas ke la \u201citzapa\u201d dialekto ekzistas kaj mi estas la sola kiu malkovris g\u0302in? Alia perlo de nia j\u0302urnalisto, analizanto de la profundaj\u0302oj de la animo kaj lingvo, estas ke li fosas en la eraro kaj indikas ke argentinanoj vokas Messi \u201cLi\u0301o\u201d anstatau\u0306 \u201cLeo.\u201d Sed sufic\u0302as viziti retejon de la futbalklubo Barcelono por ekscii ke la futbalisto estas nomata \u201cLionel\u201d kaj ke \u201cLio\u201d estas la natura kromformo de lia persona nomo, same kiel \u201cSan\u201d por \u201cSanto.\u201d Por kompreni tion sufic\u0302as almenau\u0306 iom paroli la hispanan."}, {"text_idx": "#000013", "text": "Tamen g\u0302i konservis specifajn trajtojn de c\u0302iu regiono: g\u0302i ne estas parolata same en Galicio, Asturio au\u0306 Andaluzio. Sed tio ne signifas ke g\u0302i c\u0302esis esti la \u201chispana\u201d. Simile oni povas diri ke g\u0302i ne estas parolata same en Meksiko au\u0306 Kolombio au\u0306 Argentino, sed pro tio g\u0302i ne c\u0302esas esti la hispana. La log\u0302antoj de Bonaero havas unu akc\u0302enton; la log\u0302antoj de Rosario havas alian, vere rimarkindan, sed ili parolas la saman lingvon. La sama afero okazas al la log\u0302antoj de Milano kaj Romo kiam ili parolas la italan."}, {"text_idx": "#000014", "text": "La ekzemploj al kiuj referencas la j\u0302urnalisto apartenas al naiva lingvistiko, kiun homoj uzas por amuzi najbarojn parolantajn malsame. Li informas nin ke Messi prononcas \u201cpektakular\u201d anstatau\u0306 \u201cspektakular\u201d; ke li diras \u201claburar\u201d anstatau\u0306 \u201ctrabajar\u201d kaj ke li prononcas \u201cfu\u0301lbo\u201d kiam li celas \u201cfutbalon\u201d. C\u0302u estus tro aroge klarigi al la edukitoj kaj laikoj ke c\u0302iu el ni havas propran manieron prononci la lingvon? Kaj ke ne eblas konstrui g\u0302eneralan regulon surbaze de la prononco de aparta individuo? C\u0302iu el tiuj c\u0302i ekzemploj havas sian klarigon en la hispana lingvo, sed mi riskas supozi la plej simplan: la malbonan au\u0306dkapablon de nia j\u0302urnalisto. Estus pli kredinde se li skribus ke Messi diras: \u201cehpettacular\u201d au\u0306 \u201cfu\u0301bbo\u201d, fonetikaj trajtoj trovitaj en la hispanlingva mondo. Sed tio estus tro altaj postuloj al la teksto verkita por plenigi spacon en dimanc\u0302a numero."}, {"text_idx": "#000021", "text": "Regetono, la latinamerika ambasadoro en la mondo"}, {"text_idx": "#000022", "text": "Colmena: malfermitkoda amaskomunikila platformo ligas kamparajn kaj indig\u0302enajn komunumojn"}, {"text_idx": "#000025", "text": "La levig\u0302o kaj falo de lingva diverseco en Eu\u0306rovido"}]